Какво не знаем за коронавируса ? Вече знаем много за новия вирус , но ключови въпроси за борбата с него все още нямат отговори Минаха само 3 месеца , откакто се появиха първите съобщения от Китай за неизвестен вирус , който причинява нетипични случи на пневмония , а учените и здравните власи по света вече знаят много повече за заболяването , отколкото за други заболявания 3 месеца след откриването им . Въпреки това все още има много неизвестни около новия SARS - Cov - 2 , вирусът , който причинява заболяването Covid - 19 . Агенция „ Ройтерс “ отбелязва , че новата болест продължава да се разпространява по света , а учени , лекари , политици и икономисти все още се опитват да разберат : Колко заразен е вирусът ? Според Световната здравна организация ( СЗО ) вирусът се разпространява от човек на човек чрез малки капчици , отделени от носа или устата чрез кихане или кашляне . Може да издържа на повечето повърхности до няколко дни , така че освен директното му вдишване , можете да се заразите и ако докоснете заразена повърхност и след това пипнете собствените си очи , уста или нос . Има известни доказателства , че части от вируса в изпражненията на заразен човек , могат да заразяват друг чрез контакт , но това остава непотвърдена информация . Колко хора имат инфекцията и колко нямат симптоми ? До момента по света има потвърдени повече от 550 000 случая на Covid - 19 . От тях повече от 127 000 са се възстановили , а над 24 000 са починали . Някои учени смятат , че до 80 % от инфектираните с Covid - 19 не проявяват никакви или съвсем слаби симптоми и дори може да не знаят , че са болни . Ако това е вярно , инфектираните могат да се окажат милиони . Но имаме нужда от още много проучвания и много повече тестване , за да се приближим до по - точна бройка . Вярно ли е , че по - младите са по - малко застрашени от смърт ? По - младите хора , макар и по - малко уязвими , също могат да развият Covid - 19 в достатъчно тежка форма , че да имат нужда от болнично лечение . Колко точно по - малко опасен е вирусът за тях все още не е ясно . Според СЗО възрастните хора с хронични заболявания ( хронична обструктивна белодробна болест – ХОББ , астма , високо кръвно налягане , диабет , сърдечно - съдови заболявания ) са много по - склонни да развият сериозна симптоматика на болестта , спрямо останалата част от населението , а според американски представител на здравната система смъртността при мъжете е два пъти по - висока от тази при жените във всяка възрастова група . Здравните власти наблягат на факта , че всеки , който има изброените хронични здравословни проблеми , както и хората с отслабена имунна система , са в повишен риск . Могат ли хората да се разболяват повторно от коронавирус ? Това е ключов въпрос , а ние все още нямаме отговор . Има само няколко случая на възможно повторно инфектиране у възстановени пациенти . Но повечето учени вярват , че е по - вероятно това да са случаи на рецидив . Пациент може да се чувства по - добре и да даде негативен тест за вируса ( от носен или гърлен секрет ) , а вирусът да е наличен някъде другаде в тялото му . Напълно възстановените пациенти имат антитела в кръвта си , които би трябвало да ги предпазват от нова инфекция , но не знаем колко дълго ще са налични тези антитела в кръвта . При някои вируси антителата изчезват бързо . Дори да са по - постоянни , SARS - Cov - 2 може да се промени с времето , както правят грипните вируси всяка година , което прави антителата за прекаран грип неефективни . Няколко академични лаборатории и медицински компании се опитват да създадат кръвен тест , който да отговори на въпроса кой е бил изложен на вируса и дали някои хора са развили имунитет . Серологичните тестове също биха дали по - добра картина на истинския мащаб на пандемията . Знаем ли кога ще има лечение или ваксина ? Не . Към момента няма ваксини или антивирусни медикаменти , които да са конкретно за коронавируса . Засега лечението се състои в това да се облекчат симптомите , включително асистирано обдишване . Компании по целия свят се състезават да създадат ваксина . Няколко дори вече са стартирали ранно тестване при хора , но според експертите създаването и тестването на ваксина може да отнеме година и дори повече . Друго усложнение е фактът , че вирусите могат да мутират бързо . Някои учени вече са установили леки промени в SARS - CoV - 2 , откакто той се появи в китайския град Ухан през декември . Последните проучвания обаче , показват , че вирусът е сравнително стабилен , което предполага , че ваксините трябва да са ефективни , когато бъдат създадени . По - бавно ли се разпространява вирусът в по - топла среда ? Някои учени се надяваха , че настъпването на лятото ще забави разпространението на вируса по естествен начин . Но според Европейския център по заразни болести и контрол ( ECDC ) , това е малко вероятно . СЗО също съобщи , че вирусът може да се разпространява във всички области , включително на места с висока температура и влажност . Колко дълго ще продължи пандемията ? Не знаем . Това ще зависи от определен диапазон фактори от това колко дълго ще продължат хората да се изолират и да избягват групови събирания , до това кога ще има налични ефективни лекарства и ваксини . В китайската провинция Хубей , където се появи вирусът , животът започна да се завръща към нормалния си ход след 2 месеца карантина . Предстои да видим дали завръщането към нормален живот няма да предизвика нова епидемия на местно ниво . Има ли връзка между това колко човек е изложен на вируса и тежестта на заболяването , което той ще предизвика ? Вирусите влизат в тялото и инфектират клетките , като ги превръщат във „ фабрики “ , които да произвеждат милиони техни копия , така че броят вирусни частици , които са навлезли в тялото , има малко влияние върху крайното количество вирус в системата . В същото време по - честото излагане на патогена увеличава шанса за навлизане на вируса в тялото . Кога икономиката ще се завърне към нормалния си ход ? Международният валутен фонд ( МВФ ) очаква пандемията да предизвика глобална рецесия през 2020 , която ще е по - лоша от финансовата криза през 2008 . Тежестта на рецесията , нейната продължителност и как ще се възстанови икономиката от нея са въпрос на дебат . Според икономисти това ще зависи основно от сроковете на карантина по света ( в момента около една четвърт от човечеството е под карантина ) , както и как точно правителствата ще подпомогнат индивидите , бизнеса и пазарите . Помагат ли отпуснатите трилиони долари за спасяване на икономиката ? Мерките на американската централната банка се стремят да поддържат функционирането на финансовите пазари , включително области , които поддържат реалната икономика , като пазарите , където компаниите събират краткосрочни средства за плащане на персонал и където градовете събират пари за пътища и училища . Очаква се мерките , предприети от правителствата по света , като американския стимулиращ пакет на стойност $ 2 трилиона , да подкрепят допълнително икономиката , като осигурят средства за индивидите и осигурят допълнително финансиране за малките бизнеси и компании . Не е ясно дали тези мерки ще бъдат достатъчни .